বিশ্বে দূষিত শহরের শীর্ষে পাকিস্তানের লাহোর

ওয়েবডেস্ক- বিশ্বের (World) অন্যতম দূষিত শহরের (M ost Polluted Cities) শীর্ষে রয়েছে পাকিস্তানের (Pakistan) লাহোর (Lahore) । ভারতে দিল্লি যখন দূষণে নাজেহাল, দিন দিন অবস্থা ক্রমশই অবনতির দিকে যাচ্ছে তখন লাহোরের অবস্থাও তথৈবচ। সাধারণ মানুষের রাস্তায় বের হওয়া রীতিমতো দায় হয়ে দাঁড়িয়েছে। স্থানীয় মানুষের কথায়, আমাদের মাঠে আসতে হয়, বিশুদ্ধ বাতাস নিতে, না হলে রাস্তাঘাটে চলাই দায়। খুব অস্বাস্থ্যকর পরিবেশে বাস করতে হয়। অভিজাত লোকালয়গুলিতে সরকারের তরফে দূষণ বিরোধী মেশিনের ব্যবস্থা করলেও অন্যান্য অঞ্চলগুলিতে সেই সুবিধা নেই। ফলে শ্বাস নেওয়াই বড় দায়। রাস্তাঘাটে মাস্ক পরে ঘোরাফেরা করতে হয়। শিশু ও বয়স্কদের নিয়ে মানুষ বেশি চিন্তিত। শ্বাসকষ্ট, গলা ব্যথা ও চোখের সংক্রমণের মতো সমস্যা দেখা দিয়েছে।

বিশ্বের শহরগুলোর তালিকায় শীর্ষে রয়েছে পাকিস্তানের লাহোর (২৭৯)। দ্বিতীয় স্থানে রয়েছে ভারতের দিল্লি (২৭০)। তৃতীয় ও চতুর্থ স্থানে রয়েছে পাকিস্তানের করাচী (১৭৩) ও চীনের উহান (১৬৩)।

আরও পড়ুন- ফের কাঁপল আফগানিস্তান

লাহোরের এই দূষণের জন্য নিম্নমানের যানবাহন জ্বালানি, সেই সঙ্গে নির্মাণ ও শিল্প কর্মকাণ্ডকে দূষণের জন্য দায়ী করা হয়েছে কর্মকর্তারা। তবে দীপাবলির পর বিষাক্ত বায়ু প্রবেশের জন্য ভারতকে দায়ী করা হয়েছে। লাহোরের রিয়েল-টাইম স্টেশন র‍্যাঙ্কিং আরও উদ্বেগজনক চিত্র তুলে ধরছে, বেশ কয়েকটি এলাকা ‘বিপজ্জনক’ সীমা অতিক্রম করছে।

পরিবেশ বিশেষজ্ঞরা সাধারণ মানুষকে প্রয়োজন ছাড়া বাইরের কাজকর্ম এড়িয়ে চলার পরামর্শ দিয়েছেন। বিশেষ করে সকাল ও সন্ধ্যায় বাইরে বের হলে মাস্ক পরার পরামর্শ দিয়েছেন।

আইকিউএয়ারের মানদণ্ড অনুযায়ী, স্কোর শূন্য থেকে ৫০ এর মধ্যে থাকলে বায়ুর মান ভালো বলে বিবেচিত হয়। (৫১- ১০০) বায়ুর মান মাঝারি। ১০১ থেকে ১৫০ অস্বাস্থ্যকর। ১৫১ থেকে ২০০ পর্যন্ত অস্বাস্থ্যকর হিসেবে বিবেচিত হয়। স্কোর ২০১ থেকে ৩০০ হলে খুব খারাপ বলে বিবেচনা করা হয়। এ ছাড়া ৩০১-এর বেশি হলে তা ভয়ঙ্কর পরিস্থিতি বলে বিবেচিত হয়।

দেখুন আরও খবর-